**Etiopiens Børn:**

**Referat af bestyrelsesmøde d. 25. januar 2021 kl. 18 (via Teams)**

**Til stede on-line:** Henning, Lissi, Gunvor, Shewit, Leila, Irene og Lisbet

**Afbud fra:** Mikkel

**Dagsorden:**

1. Medlemmer og økonomi
2. Opsamling på kontakten til børnehjemmet
3. Mulige aktiviteter/indtægtsdækkende virksomhed
4. Evt.
5. Næste møde.

**Ad 1:** Ét nyt medlem siden sidst. Indberetning til skat om fradrag for donationer er sket inden fristen (20/1-21).

Indestående på vores konto pr. dags dato: 158.142 kr. Efter at det atter er blevet muligt at sende penge til Tigray, sendte vi i første omgang et mindre prøvebeløb (5.000 kr.) til børnehjemmet for at se, om pengene kom frem. Det gjorde de heldigvis. Herefter har vi sendt 100.000 kr., som endnu ikke er nået frem. Det er dog ikke usædvanligt, at så stort et beløb er et stykke tid om at nå frem, så foreløbig væbner vi os med tålmodighed og reagerer først, hvis pengene ikke er kommet frem om en uges tid.

Ud over det nævnte beløb har vi også sendt 1.700 kr. til to unge fra børnehjemmet. De fik de 1700 pengene, i forbindelse med at de skulle afslutte deres uddannelse på universitet i Addis. Fikre havde ikke mulighed for at sende penge til dem.

I september sendte vi endvidere 10.000 kr. til børnehjemmet til brug for indkøb af Covid-19-værnemidler. Beløbet nåede først frem i december.

Vi blev enige om, at Lissi skal sende en påmindelse ud til medlemmerne om kontingentbetaling ca. 1. marts, så alle kan have betalt inden 1. april.

**Ad 2:** Vi har ikke hørt noget nyt fra børnehjemmet siden de seneste telefonsamtaler med Fikre (Shewit og hendes far) og med Mehretab (Gunvor).

Netforbindelsen til Tigray er fortsat afbrudt.

**Ad. 3:** Grundet Covid -19 ser det ikke ud til, at det i nærmeste fremtid bliver muligt for os at afholde vores planlagte arrangementer med fysisk fremmøde.

Vi lagde derfor hovederne i blød for at tænke på andre mulige aktiviteter, som kan skaffe penge til foreningen.

Følgende tiltag var oppe at vende:

1. ***Salg af diverse ting og sager til medlemmerne:***

**Kopper:** Janette er i gang med at lave nogle flotte keramikkrus i etiopiske farver til salg blandt vores medlemmer. Hun vil ikke have penge for materialer og arbejdskraft, men det kan evt. blive nødvendigt at kræve 20 kr. ekstra for brænding af krusene. Prisen sættes til 100 eller 120 kr. Lissi holder løbende kontakt med Janette.

**Bøger:** Vi har fem Etiopiens-bøger i restordre og prøver at få overblik over, om der evt. findes nogle flere hos Meloni, og om det evt. er muligt at trykke nogle flere. Monica har længe prøvet at få fat i Thomas fra forlaget. Gunvor kontakter Monica for at høre, om der er noget nyt.

**Plakater:** Vi har fortsat en del plakater tilbage med illustrationer fra bogen.

**Elefanter:** Gunvor er gået i gang med at hækle elefanter i de etiopiske farver, også med medlemssalg for øje.

**T-shirts:** T-shirts med foreningens logo kan fortsat bestilles, men der var ikke meget salg i dem sidste gang.

Når vi har fået styr på alle varerne, må vi lave en liste (med billeder og priser), som kan sendes ud til medlemmerne. Indtægterne går ubeskåret til foreningen; medlemmer betaler selv eventuel porto.

1. ***Loppemarked i Monicas forældres have:***

Alle må gå i gang med at samle ting og sager til det loppemarked, vi forestiller os afholdt, når vejret og Corona-restriktionerne tillader det. Gunvor har også gang i en mindre planteskole, som kan sættes til salg ved samme lejlighed.

**Ad. 4:** Næste møde er tirsdag d. 23/2-21 kl. 18.30 hos Lissi og Henning. Mødet er med middag (hvis vi må for Corona-restriktionerne).

***Referat:*** *København d. 1/2-21, Lisbet Borker*